**INFORMACIJA O STANJU SIGURNOSTI NA PODRUČJU POLICIJSKE UPRAVE**

**BRODSKO-POSAVSKE U SEDAM MJESECI 2024. GODINE**

**STANJE KRIMINALITETA**

 U sedam mjeseci 2024. godine evidentirana su 952 kaznena djela što je za 19 kaznenih djela ili 2% više u odnosu na sedam mjeseci 2023. godine.

 Od ukupnog broja kaznenih djela 491 je bilo po poznatom počinitelju, a 461 po nepoznatom počinitelju. Počinitelji su naknadno otkriveni u 165 kaznenih djela ili 35,8%, a u 296 kaznenih djela počinitelji su ostali nepoznati.

 Ukupna razriješenost kaznenih djela iznosi 68,9%, dok je u sedam mjeseci 2023. godine iznosila 71,2%.

 Ukupna razriješenost kaznenih djela, s kaznenim djelima iz ranijih razdoblja, čiji su počinitelji naknadno otkriveni u sedam mjeseci (24 kaznena djela), iznosi 71,4% dok je u sedam mjeseci 2023. godine iznosila 74%.

 U strukturi kriminaliteta ukupno je: 698 kaznenih djela općeg kriminaliteta od kojih je 116 počinjeno na štetu mladeži i obitelji, 133 kaznena djela organiziranog kriminaliteta, 34 kaznena djela kibernetičkog kriminaliteta, 31 kazneno djelo zlouporabe droga, 30 kaznenih djela sigurnosti prometa i 26 kaznenih djela gospodarskog kriminaliteta.

**Opći kriminalitet**

U sedam mjeseci 2024. godine je evidentirano 698 kaznenih djela koja pripadaju grupaciji općeg kriminaliteta. Od navedenog broja kaznenih djela 116 je počinjeno na štetu mladeži i obitelji.

 Od ukupnog broja kaznenih djela 322 su bila po poznatom počinitelju, a 376 po nepoznatom počinitelju. Počinitelji su naknadno otkriveni u 111 kaznenih djela ili 29,5%, a u 265 kaznenih djela počinitelji su ostali nepoznati.

 Ukupna razriješenost kaznenih djela iznosi 62%, a u sedam mjeseci 2023. godine je iznosila 67,7%. Ukupna razriješenost kaznenih djela, s djelima iz ranijih razdoblja, iznosi 65,2%, a u sedam mjeseci 2023. godine je iznosila 70,5%.

 U strukturi kaznenih djela općeg kriminaliteta ukupno je: 351 kazneno djelo protiv imovine, 93 kaznena djela protiv osobne slobode, 51 kazneno djelo krivotvorenja, 43 kaznena djela protiv života i tijela, 12 kaznenih djela protiv javnog reda, 11 kaznenih djela protiv opće sigurnosti, 10 kaznenih djela protiv privatnosti, 6 kaznenih djela protiv pravosuđa, 4 kaznena djela protiv spolne slobode i 1 kazneno djelo protiv okoliša.

U kaznenim djelima protiv imovine najviše je krađa i teških krađa.

U sedam mjeseci je evidentirano 129 krađa ili 4 više u odnosu na sedam mjeseci 2023. godine, a razriješenost krađa iznosi 32,6%. Evidentirano je 114 teških krađa ili 76 manje u odnosu na prošlu godinu, a ukupna razriješenost je 35,1%.

 Na štetu mladeži i obitelji je počinjeno 116 kaznenih djela ili 30 kaznenih djela manje u odnosu na sedam mjeseci 2023. godine.

Od broja kaznenih djela najveći broj pripada kaznenim djelima povrede dužnosti uzdržavanja (39), povrede djetetovih prava (23), nasilja u obitelji (22), prijetnji (12) i nanošenja tjelesne ozljede (6).

**Gospodarski kriminalitet**

U sedam mjeseci je evidentirano 26 kaznenih djela gospodarskog kriminaliteta od kojih najveći broj pripada kaznenim djelima neisplate plaća (7), zlouporabe povjerenja u gospodarskom poslovanju (4), povrede tuđih prava (4) i pranje novca (3).

**Kibernetički kriminalitet**

 Iz ove grupacije kriminaliteta evidentirana su 34 kaznena djela ili 17 više u odnosu na prošlu godinu. Od broja evidentiranih kaznenih djela ukupno je 30 kaznenih djela računalne prijevare, 3 kaznena djela iskorištavanja djece za pornografiju i 1 kazneno djelo oštećenja računalnih podataka.

**Organizirani kriminalitet**

Iz oblasti organiziranog kriminaliteta evidentirana su 133 kaznena djela od kojih najveći broj pripada kaznenom djelu protuzakonitog ulaženja, kretanja i boravka u RH (122 kaznena djela).

 U odnosu na sedam mjeseci prošle godine broj kaznenih djela organiziranog kriminaliteta veći je za 82 kaznena djela.

**Zlouporaba droga**

 U sedam mjeseci 2024. godine evidentirano je 31 kazneno djelo zlouporabe droga ili 1 kazneno djelo više u odnosu na sedam mjeseci 2023. godine.

Zapljenama je izuzeto: 6917,05 g marihuane, 3426 komada lijekova sa liste opojnih droga, 873,79 g amfetamina, 204,21 g kokaina, 134,71 g cannabis smole, 55 ml cannabis ulja, 50,3 g MDMA i derivata XTC, 6 komada cannabis sjemenki, 4,57 g halucinogenih gljiva i 0,40 g heroina.

**SIGURNOST PROMETA**

 Na području Policijske uprave brodsko-posavske evidentirano je 697 prometnih nesreća što je za 10 nesreća ili 1,5% više nego u sedam mjeseci 2023. godine.

Od ukupnog broja, 3 nesreće su s poginulim osobama, 221 s ozlijeđenim osobama i 473 s materijalnom štetom.

U odnosu na sedam mjeseci 2023. godine broj nesreća s poginulim osobama je veći za 1 nesreću ili 50%, s ozlijeđenim osobama je veći za 20 nesreća ili 10%, a s materijalnom štetom je manji za 11 nesreća ili 2,3%.

U prometnim nesrećama su poginule 3 osobe, jednako kao i u sedam mjeseci 2023. godine. Teško je ozlijeđeno 60 osoba, a lakše je ozljede zadobilo 276 osoba.

 U odnosu na sedam mjeseci 2023. godine broj ozlijeđenih osoba je veći za 13,1%.

 Najčešće okolnosti koje su prethodile prometnim nesrećama s nastradalim osobama su u pogreškama vozača zbog nepropisne brzine i brzine neprimjerene uvjetima na cesti i to u 66 nesreća, zbog nepoštivanja prednosti prolaza u 41 nesreći, te zbog nepropisnog kretanja vozilom na kolniku u 35 nesreća.

Prema vrstama prometnih nesreća najviše se nesreća s nastradalim osobama dogodilo prilikom slijetanja vozila s ceste i to 64 nesreće.

 Pod utjecajem alkohola je u trenutku prometne nesreće bilo 105 vozača i 3 putnika.

 Nadzorom prometa policijski službenici su utvrdili ukupno 15.611 prekršaja u cestovnom prometu što je za 6,7% više nego u sedam mjeseci 2023. godine.

 Od ukupnog broja prekršaja, utvrđeno je 6010 prekršaja vožnje nepropisnom brzinom što je u odnosu na sedam mjeseci 2023. godine više za 6,6%, a zbog upravljanja vozilom pod utjecajem alkohola je utvrđen 621 prekršaj što je za 22,4% manje prekršaja nego u prošloj godini.

**JAVNI RED**

**Javni red i mir**

Prema Zakonu o prekršajima protiv javnog reda i mira evidentirano je 311 prekršaja. U odnosu na sedam mjeseci 2023. godine (255 prekršaja) bilježi se povećanje za 56 prekršaja ili 22%.

 Evidentirana su 104 prekršaja svađe i vike, 52 prekršaja omalovažavanja policijskih službenika, 34 prekršaja drskog ponašanja, 34 tučnjave, 30 prekršaja držanja životinja bez nadzora, 26 prekršaja odavanja pijanstvu na javnom mjestu, 13 prekršaja odavanja skitnji i prosjačenju, 11 prekršaja vrijeđanja ili omalovažavanja moralnih osjećaja građana, 3 prekršaja davanja alkoholnog pića osobama koje su već bile pod utjecajem alkohola, 2 prekršaja odavanja prostituciji, 1 prekršaj nesprječavanja narušavanja javnog reda i mira i 1 prekršaj izmišljanja ili širenja lažnih vijesti.

 Na ulici i trgu su počinjena 203 prekršaja, u ugostiteljskim objektima 45 prekršaja, a na drugim mjestima 63 prekršaja.

 Pojedinačno je počinjeno 258 prekršaja, udružene dvije osobe su počinile 30 prekršaja, a u grupi tri i više osoba su počinjena 23 prekršaja.

 Pod utjecajem alkohola je počinjeno 106 prekršaja.

**Ostali zakoni**

 Prema ostalim zakonima evidentirano je 1816 prekršaja. U odnosu na sedam mjeseci 2023. godine (1429 prekršaja) ovih je prekršaja više za 387 ili 27,1%.

Najviše prekršaja evidentirano je iz Zakona o nadzoru državne granice i to 456 prekršaja, a zatim slijedi 263 prekršaja iz Zakona o radnom vremenu, obveznim odmorima mobilnih radnika i uređajima za bilježenje u cestovnom prometu, 237 iz Zakona o suzbijanju zlouporabe droga, 210 iz Zakona o osobnoj iskaznici, 168 iz Zakona o zaštiti od nasilja u obitelji, te 137 prekršaja iz Zakona o strancima.

**Javna okupljanja**

Na području Policijske uprave brodsko-posavske su prijavljena 764 javna okupljanja od kojih je održano 766 ili 102 okupljanja više u odnosu na sedam mjeseci 2023. godine.

 Održano je 477 javnih okupljanja sportskog karaktera, 125 kulturno zabavnog karaktera, 13 političkog karaktera, 4 prosvjeda i 147 okupljanja ostalog karaktera.

 Na održanim okupljanjima angažirana su 1432 policijska službenika, a zbog narušavanja javnog reda i mira na okupljanjima sportskog karaktera podnesena je 31 prekršajna prijava.

**SIGURNOST DRŽAVNE GRANICE**

Tijekom sedam mjeseci 2024. godine je preko graničnih prijelaza zabilježeno prometovanje 6.905.070 osoba što je povećanje za 6,9% u odnosu na sedam mjeseci 2023. godine.

 Od ukupnog broja prelazaka, evidentirana su 3.338.022 prelaska državljana trećih zemalja, 2.660.691 prelazak hrvatskih državljana i 906.357 prelazaka državljana EU.

 Promatrajući prometovanje vozila evidentirano je ukupno: 2.586.548 osobnih automobila što je za 7,5% više nego u sedam mjeseci 2023. godine, 395.506 teretnih vozila što je povećanje za 15,9%, te 31.004 autobusa što je u odnosu na sedam mjeseci 2023. godine smanjenje za 3,3%.

 Na graničnim prijelazima odbijen je 1391 ulaz strancima u Republiku Hrvatsku i 280 izlaza od kojih se 170 odnosi na odbijanje izlaza strancu.

**POŽARI I TEHNOLOŠKE EKSPLOZIJE**

 Evidentirano je 96 požara ili 1 manje u odnosu na sedam mjeseci prošle godine.

Od ukupnog broja, 38 je na građevinskim objektima, 34 na otvorenom prostoru i 24 na prometnim sredstvima.

 Tehnoloških eksplozija nije bilo.